เรื่องร้องเรียน (น้ำท่วม,ร้องเรียน) วันที่ 2023-08-10 08:41:09 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650038027
//อ้างอิงตามเลขที่รับแจ้ง 102372/65
ขอให้เร่งพิจารณาอนุมัติงบประมาณในการซ่อมแซมเขื่อนกักเก็บน้ำ บริเวณแนวสันเขื่อนริมแม่น้ำเจ้าพระยา ซอยราษฎร์บูรณะ 11 แขวงบางปะกอก เขตราษฎร์บูรณะ กรุงเทพมหานคร จุดสังเกต เข้าซอยราษฎร์บูรณะ 11 มาสุดซอยจะพบบริเวณที่เกิดปัญหา เนื่องจากเขื่อนกั้นน้ำดังกล่าวมีการหักชำรุด แนวคันดินทลายตัวลง ส่งผลให้เมื่อช่วงน้ำเหนือไหลบ่าเข้าสู่แม่น้ำเจ้าพระยา จะทำให้เกิดปัญหาน้ำท่วมในบริเวณที่พักอาศัยริมแม่น้ำเจ้าพระยา ผู้ร้องประสบปัญหามานานแล้ว(ไม่ระบุระยะเวลา) เบื้องต้นผู้ร้องได้มีการแจ้งขอความช่วยเหลือไปยังสำนักงานเขตราษฎร์บูรณะ และที่ศาลาว่าการกรุงเทพมหานคร เพื่อให้มาซ่อมแซมแนวสันเขื่อนริมแม่น้ำเจ้าพระยาที่พังทลายแล้ว แต่ยังไม่มีการดำเนินการซ่อมแซมแต่อย่างใด นั้น
//ปัจจุบันผู้ร้องได้โทรศัพท์ผ่านสายด่วนของรัฐบาล 1111 เมื่อวันที่ 10 สิงหาคม 2566 แจ้งข้อมูลเพิ่มเติมว่าก่อนหน้านี้ทางกรุงเทพมหานคร มีการลงพื้นที่สำรวจบริเวณแนวสันเขื่อนริมแม่น้ำเจ้าพระยา ช่วงท้ายซอยราษฎร์บูรณะฯ ซึ่งพบว่าเขื่อนมีรอยรั่วประมาณ 100 กว่าเมตร ต่อมาพบว่าทางกรุงเทพมหานคร ได้จัดสรรงบประมาณพร้อมทั้งมีการว่าจ้างให้บริษัทเอกชน (ไม่ทราบชื่อบริษัท) เข้ามาทำการซ่อมแซมบริเวณเขื่อน ที่ชำรุดเป็นจุดใหญ่ๆ ให้เสร็จเรียบร้อยแล้ว ประมาณ 30 เมตร แต่ส่วนที่เหลือที่ชำรุดนั้นจะเป็นจุดเล็กๆ พบว่าทางกรุงเทพมหานคร ไม่ได้ดำเนินการซ่อมแซมให้แล้วเสร็จ โดยให้เหตุผลว่ามีงบประมาณไม่เพียงพอ ล่าสุดเมื่อประมาณ 2 วันที่ ผ่านมาพบผู้ร้องฟังประกาศจากการสำรวจระดับน้ำจากกรุงเทพมหานคร พบว่าในพื้นที่ฯ มีระดับน้ำสูง 1 เมตร 23 เซนติเมตร ซึ่งผู้ร้องเกรงว่าหากทางกรุงเทพมหานคร ไม่เร่งดำเนินการซ่อมแซมในส่วนที่ชำรุดที่เหลือผู้ร้องเกรงว่าภายภาคหน้าเขื่อนอาจจะชำรุดมากกว่าเดิม และในช่วงที่ระดับน้ำสูง น้ำอาจจะไหลเข้ามาท่วมบ้านเรือนของประชาชนได้ จึงประสงค์ให้หน่วยงานที่เกี่ยวข้องเร่งดำเนินการซ่อมแซมเขื่อนในส่วนที่เหลือให้แล้วเสร็จโดยเร็ว จึงประสานมายังกรุงเทพมหานคร เพื่อโปรดพิจารณาอีกครั้งหนึ่ง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata